Familielid van Panayiotou-‘huurmoordenaar’ glo vas vir moordSizwezakhe Vumazonke in die hof. Foto: Twitter Thando Xolo Vumazonke (23), ŉ familielid van Sizwezakhe Vumazonke (30), is in hegtenis geneem vir huisroof en die moord op ŉ bejaarde vrou van Port Elizabeth. Marlene Webber (78) is ongeveer twee weke gelede vermoor. Thando het Dinsdag vlugtig in die Port Elizabeth-landdroshof verskyn. Die saak is tot 8 September uitgestel. Sizwezakhe is tans ŉ verhoorafwagtende gevangene in die St Albans-gevangenis nadat hy in hegtenis geneem is vir die moord op Panayiotou. Die staat beweer Christopher Panayiotou, Jayde se man, het Sizwezakhe betaal om sy vrou te vermoor.